Почитувани,

Пред се дозволете да изразиме мислење дека овој предлог - нов закон треба да се креира темелно, **без брзање и со поопсежни анализи**, а се со цел да добиеме законско решение кое нема да подлежи на чести измени и дополни, како што беше случајот со законот од 2009 година.

Па, врз основа на ова сметаме дека барањето за темелна обработка на истиот со вклученост на сите засегнати страни со посебен акцент на вклученост на стручната јавност (**експерти од областа кој посебно ќе делуваат на усогласување на законот со терминологија и практични примени ќе преовладат** ) за на крај да добиеме сите граѓани на РМ, квалитетен закон за социјална заштита.

Согласно предлог нов закон за социјална заштита генерално би дале забелешка во однос на одредбите со кои се уредуваат правилата за управување со установите, односно сметаме дека правилата во врска со вработување, квалификации на лицата стручните соработници треба да се содржат во законот за административни службеници од причина што го оптеретува законот, а сепак овие лица имаат статус кој е регулиран под надлежност на Министерството за информатичко опшество и администрација (**но ова е само предлог**).

Во однос на одредбите би дале конкретни забелешки :

Согласно член 17 став 3,4, и 5 :

Став 3 содржи одредба каде се предвидува „ законскиот застапник “, додека во став 4 и 5 сметаме дека нема да бидат лесно имплементирачи од причина што другите закони (закон за семејство, законот за вонпарнична постапка, па во праксата постојат и други примери закон за извршување и др.) на деца и на лицата со одземена деловна способност **не им овозможуваат израз на правно релевантна волја**, па во вакви ситуации институциите и корисниците ќе се соочуваат со проблеми (од тука предлагаме и во став 4 и 5 ) да се содржат зборовите „ и неговиот законски застапник“. Сметаме дека оваа одредба треба да постои во законот но со друга попрактична формулација. (ова нешто ќе овозможи и попрегматична примена и на член 18 – начело на индивидуализација).

Во однос на одредбите за лица со попреченост , новиот закон ги ускратува постоечките права и се намалува нивната постоечка финансиската поддршка, па од страна на семејствата кои имаат лица со попреченост реагираат на член 47 , каде висината на паричниот надомест се намалува .

Во слична конотација се и одредбите од член 58 до 60 односно делот 6.Траен надомест .

До Министерството беа доставувани барања да се разгледа можноста за регулирање на правата на биолошките семејства , а од следните причини :

Семејството дава безусловна љубов и грижа, како и чувство за припадност. Со самото одвојување од семејниот живот од познатото окружување, лицата со попреченост и нивните семејства доживуваат траума, a нивните човекови права се прекршени. Оттаму, потребни се измени што ќе овозможат **изедначување на правата на биолошките и згрижувачките семејства,** кое, пак, од друга страна, ќе овозможи јакнење на социо-економската положба на лицата со попреченост и нивните семејства, како и намалување на потребата од сместување во институции.

Во областа на социјална заштита во земји од нашето обкружување и земји членки на ЕУ, родител на лице со попреченост што користи лична инвалиднина добива статус родител-негувател што користи финансиски надоместок без оглед на работниот или пензискиот статус. По смрт на двата родитела, ако за лицето со попреченост продолжи да се грижи брат или сестра да го остварува истото право.

Почитувани,

Се надеваме дека ќе ги разгледате нашите коментари во однос на текстот на новиот закон за социјална заштита и забелешките ќе ги земете во предвид , а се со цел подобрување на текстот и на решенијата посебно на оние кои се однесуваат на лицата со попреченост односно нивните потреби како оние кои се однесуваат на потребите на нивните биолошки семејства, а во насока на усогласување на европските политики за правата на лицата со попреченост согласно Конвенцијата за правата на лицата со инвалидност ( а се повикуваме на член 4 од Конвенцијата – основни обврски) која беше ратификувана од страна на РМ, а со самото тоа би се подобрила положбата на овие лица и на нивните семејства и би го добиле рамноправниот статус со другите граѓани на Република Македонија.

Со почит,

ЦРЗ ДРОМ од Куманово

Лице за контакт :

Елизабета Цветковска , 070-236-999 или elizabeta3@yahoo.com

Денис Илиевски , 070-747-049 или denis.ilijevski@hotmail.com